Իսկո

Ֆրանսիսկո Ռոման Ալարկոն Սուարես, (), հայտնի է Իսկո ( անունով; ապրիլի 21, 1992, Անդալուսիա), իսպանացի ֆուտբոլիստ, Ռեալ Մադրիդի և Իսպանիայի ազգային հավաքականի կիսապաշտպան։ 2012 թվականի Լոնդոնի Օլիմպիական խաղերի մասնակից։

Թիմային կարիերա

Վալենսիա 

Իսկոն հանդիսանում է «Վալենսիա» ակումբի կանտերանո (սան)։ Նա իր նորամուտը առաջին ակումբում նշել է Իսպանիայի գավաթի խաղարկության շրջանակներում «Լոգրոնյես» ակումբի դեմ։ Այդ խաղը ավարտվեց 4-1 հօգուտ «Վալենսիայի», իսկ Ֆրանսիսկոն դարձավ դուբլի հեղինակ։
Իր նորամուտը Լա Լիգայում նա նշել է 14 նոյեմբերի 2010 թվականին «Խետաֆե» ակումբի դեմ։ Խաղն ավարտվեց «Վալենսիա»-ի հաղթանակով 2-0 հաշվով։ Իսկոն խաղադաշտ էր մտել՝ փոխարինելով Արից Ադուրիսին։
Կիսապաշտպանը առաջին թիմում երկար հանդես չի եկել, նա հիմնականում խաղացել է «Վալենսիա»-ի երկրորդ թիմում։ 2010/2011 մրցաշրջանում նա դարձել է 15 գոլի հեղինակ՝ օգնելով թիմին դուրս գալ երրորդ դիվիզիոն։
Նա «Վալենսիա»-ի երիտասարդական թիմում խաղացել է 2006-2009 թվականներին, այնուհետև տեղափոխվել «Վալենսիա Բ»՝ անցկացնելով 52 խաղ, դարձել է 16 գոլի հեղինակ, այստեղ նույնպես նա անցկացրել է 3 տարի՝ 2009-2011։
2010/11 մրցաշրջանում խաղացել է «Վալենսիա»-ի առաջին թիմում՝ մասնակցելով 4 խաղի։

Մալագա 

2011 թվականի հունիսի կեսերին՝ 6 միլիոն եվրոյի դիմաց նա տեղափոխվում է «Մալագա»։ 2011 թվականի սեպտեմբերի 22-ին Իսկոն իր նորամուտը նշեց նոր թիմում՝ խաղալով «Բարսելոնա» ակումբի դեմ։ Նույն թվականի նոյեմբերի 21-ին նա խփեց իր անդրանիկ գոլը՝ օգնելով թիմին հաղթանակի հասնել 3-1 հաշվով «Ռասինգ»-ի դեմ։

2012 թվականի սեպտեմբերի 18-ին «Մալագա»-ն Չեմպիոնների Լիգայի շրջանակնեում մրցում էր պետերբուրգյան «Զենիթ»-ի դեմ, այս հանդիպումը Իսկոյի համար առաջինն էր ՉԼ-ում, այս խաղում նա դարձավ 2 գոլի հեղինակ՝ դառնալով խաղի լավագույն խաղացող։
2012 թվականի սեպտեմբերի 29-ին կայացած հանդիպման ընթացքում ընդդեմ «Բետիսի» Իսկոն դարձավ գոլի հեղինակ և օգնեց իր թիմին խոշոր հաշվով հաղթանակ տանել 4-0 հաշվով։ Հոկտեմբերի 20-ին «Վալյադոլիդ»-ի դեմ կայացած հանդիպման ժամանակ գոլի հեղինակ դառնալով նա օգնեց իր թիմին բարդ խաղում հասնել հաջողության 2-1 հաշվով։

Հոկտեմբերի կեսերին տեղեկություններ էին շրջանառվում այն մասին, որ երիտասարդ իսպանացի կիսապաշտպանին նկատմամբ լուրջ հետաքրքրություն են ցուցաբերում «Մանչեսթեր Սիթի»-ին, «Յուվենտուս»-ը և կատալոնական «Բարսելոնա»-ն։ Հոկտեմբերի 27-ին հայտնվեց տեղեկատվություն այն մասին, որ իսպանացին մոտ է իր պայմանագրի երկարաձգմանը «Մալագայի» հետ։ Նոր պայմանագրի հիման վրա կիսապաշտպանը պետք է ստանար տարեկան 1,5 միլիոն եվրո աշխատավարձ, իսկ պայմանագիրը պետք է գործեր մինչ 2018 թվականը։
2012 թվականի նոյեմբերի 6-ին կայացավ հանդիպում «Միլան»-ի հետ Չեմպիոնների Լիգայի շրջանակներում, որտեղ Էլիզեուն գրավելով մրցակցի դարպասը Իսկոյի փոխանցումից հետո դուրս բերեց «Մալագային» 1/8 եզրափակիչ («Մալագայի» պատմության մեջ առաջին անգամ)։
Նոյեմբերի 13-ին Իսկոն արժանանում է «Տարվա հայտնություն-2012» մրցանակին, որը հանձնում է Իսպանիայի պրոֆեսսիոնալ ֆուտբոլային լիգան։
Իր նախկին թիմի դեմ հանդիպման ժամանակ, որը կայացավ նոյեմբերի 24-ին՝ նա դարձավ գոլի հեղինակ խաղի վերջին րոպեներին և ապահովեց իր թիմի վստահ հաղթանակը «Վալենսիայի» դեմ 4-0 հաշվով։

Իսկ 2012 թվականին Իսկոն արժանացավ «Golden Boy» մրցանակին, որը հանձնվում է տարվա լավագույն երիտասարդ ֆուտբոլիստին։ Դեկտեմբերի 22-ին դառնալով գոլի հեղինակ ապահովեց իր թիմի հաղթանակը մադրիդյան «Ռեալ»-ի դեմ, որը «Անչոուսների համար դարձավ առաջինը վերջի 29 տարվա մեջ տնային հանդիպումներում։

2013 թվականի մարտի 13-ին՝ պորտուգալական «Պորտու»-ի դեմ 1/8 եզրափակչի պատասխան հանդիպման ժամանակ դառնալով գեղեցիկ գոլի հեղինակ իր ակումբին պատմության մեջ դուրս բերեց 1/4 եզրափակիչ։
«Մալագա»-ի ղեկավարությունը որոշում կայացրեց հավերժ պահպանել «22» համարի մարզաշապիկը՝ ի պատիվ Ֆրանսիսկոյի։

Ռեալ Մադրիդ 

2013 թվականի հունիսի 27-ին հայտնի դարձավ, որ Ֆրանսիսկո Ալարկոնը համալրում է մադրիդյան ակումբի շարքերը։ Իսկոն կնքեց 5 տարվա պայմանագիր Արքայական ակումբի հետ, իսկ տրանսֆերի գինը կազմեց 30 միլիոն եվրո։ Հուլիսի 3-ին Իսկոն ներկայացվեց, որպես «Ռեալ Մադրիդ» ակումբի խաղացող։ Նրան «Սանտիագո Բերնաբեու» էր եկել դիմավորելու շուրջ 8 հազար երկրպագու։
Օգոստոսի 18-ին կայացած իր դեբյուտային խաղի ժամանակ նա դարձավ գոլի և գոլային փոխանցման հեղինակ, ինչն էլ օգնեց թիմին տանել իր առաջին հաղթանակը Լա Լիգայի խաղարկության շրջանակներում 2-1 հաշվով։
Սեպտեմբերի 1-ին Բիլբաոյի «Ատլետիկի» դեմ հանդիպման ժամանակ նա դարձավ դուբլի հեղինակ՝ օգնելով իր թիմին տանել ևս մեկ կարևոր հաղթանակ։ Սեպտեմբերի 17 թուրքական «Գալաթասարայ»-ի դեմ հանդիպման ժամանակ նա դարձավ «Ռեալ Մադրիդ»-ի առաջին գոլի հեղինակի 2013/14 մրցաշրջանում ՉԼ-ի շրջանակներում, իսկ խաղն ավարտվեց խոշոր 6-1 հաշվով՝ հօգուտ մադրիդիստների։

2014 թվականին Իսկոն օգնեց թիմին հաղթել Չեմպիոնների լիգայում, ինչպես նաև Իսպանիայի գավաթում և ՈՒԵՖԱ-ի սուպերգավաթում։ Դեկտեմբերի 16-ին ՖԻՖԱ-ի աշխարհի ակումբային առաջնությունում մեքսիկական «Կրուս Ասուլի» դեմ խաղում նա դարձավ գոլի հեղինակ։ 2016 թվականին մադրիդյան ակումբի կազմում Իսկոն դարձավ Չեմպիոնների լիգայի հաղթող։ 2017 թվականի մայիսի 10-ին «Ատլետիկո Մադրիդի» դեմ կիսաեզրափակիչ պատասխան խաղում նա դարձավ գոլի հեղինակ։ Այդ տարի Իսկոն առաջին անգամ դարձավ արքայական ակումբի կազմում դարձավ Իսպանիայի չեմպիոն։

2017 թվականի ամառը Իսկոն հեղինակեց հաղթական գոլը անգլիական «Մանչեսթր Յունայթեդի» դեմ կայացած ՈՒԵՖԱ-ի սուպերգավաթի խաղում և օգնեց իր թիմին նվաճելու հերթական տիտղոսը։

2017 թվականի սեպտեմբերի 15-ին երկարաձգել է իր գործող պայմանագիրը մադրիդյան ակումբի հետ մինչև 2022 թվականը։

2017 թվականի սեպտեմբերի 23-ին Իսպանիայի առաջնության 6-րդ տուրում անցկացրեց 200-րդ հանդիպումը Մադրիդի Ռեալի մարզաշապիկով։

Երիտասարդական կարիերա

Երիտասարդական կարիերա Իպանիայի հավաքականում 
Իսկոն մասնակցել է 2009 թվականի երիտասարդական աշխարհի առաջնությանը մինչև 17 տարեկան։
Իսպանիայի երիտասարդական հավաքականը գրավեց երրորդ հորիզոնականը, իսկ Իսկոն օգնեց իր թիմին խփած 3 գոլով։ 
2012 թվականի օլիմպիական հավաքականի կազմում Իսկոն մեկնեց Օլիմպիական խաղեր, որոնք կայացել են Լոնդոնում, արդյունքում Իսպանիայի հավաքականը չկարողացավ դուրս գալ խմբից և լքեց առաջնությունը։

Եվրոպայի երիտասարդական առաջնություն 2013 

2013 թվականի սկզբին Իսկոն հայտնվեց Իսպանիայի հավաքականի հայտացուցակում, որը մասնակցում էր Եվրոպայի առաջնությանը մինչև 21 տարեկան։ Հունիսի 12-ին խմբային փուլի Հոլանդիայի հավաքականի դեմ հանդիպման ժամանակ նա դարձավ գոլի հեղինակ։ 3 օր անց նա կրկին աչքի ընկավ խփած գնդակով՝ այս անգամ կիսաեզրափակչի շրջանակներում՝ գրավելով Նորվեգիայի դարպասը։ Եզրափակիչ հանդիպումը կայացավ Իտալիայի ընտրանու դեմ, որում Իսկոն հաջող իրացրեց 11-մետրանոց հարվածը։ Արդյունքում Իսպանիայի հավաքականը իր հետ տուն տարավ ոսկե մեդալները։

Իսպանիայի ազգային հավաքական 

2013 թվականի փետրվարի 6-ին ընկերական հանդիպման ժամանակ ընդդեմ Ուրուգվայի հավաքականի Իսկոն նշեց իր նորամուտը ազգային հավաքականում՝ 2-րդ խաղակեսում փոխարինելով Անդրես Ինիեստային։ Սակայն նա չհրավիրվեց ազգային հավաքական՝ մասնակցելու Աշխարհի առաջնությանը, որում Իսպանիայի ընտրանին ձեռնունայն վերադարձավ՝ դուրս չգալով նույնիսկ խմբից։

2014 թվականի նոյեմբերի 15-ին Եվրոպայի 2016 թվականի առաջնության որակավորման փուլում Բելառուսի հավաքականի դեմ խաղում Իսկոն հեղինակեց իր առաջին գոլը հավաքականի կազմում։ 2018 թվականի մարտի 27-ին Արգենտինայի հավաքականի հետ ընկերական խաղում Իսկոն դարձավ հեթ-տրիկի հեղինակ։

Գոլեր հավաքականի կազմում

Վիճակագրություն

Ակումբային

Միջազգային

Մրցանակներ

Ակումբային

Ռեալ Մադրիդ 

 Լա Լիգա 2016/17
 Իսպանիայի սուպերգավաթ (2) 2017, 2019-2020
 Իսպանիայի Գավաթ 2013/14
 Չեմպիոնների Լիգա (4) 2013/14, 2015/16, 2016/17, 2017/18
 ՈՒԵՖԱ-ի Սուպեր գավաթ (3) 2014 , 2016, 2017
 Աշխարհի ակումբային առաջնություն (4) 2014, 2016, 2017, 2018

Ընդհանուր 15

Միջազգային

Իսպանիայի հավաքական(մինչև 17 տարեկան) 

Աշխարհի Առաջնություն- 3-րդ հորիզոնական 2009

Իսպանիայի հավաքական(մինչև 21 տարեկան) 

Եվրոպայի Առաջնություն- 1-ին հորիզոնական 2013

Անհատական 

Տարվա հայտնություն-2012
Golden boy-2012

Ծանոթագրություններ

Արտաքին հղումներ 

 Իսկոյի պաշտոնական Ֆեյսբուքի էջը
 Իսկոյի պաշտոնական Տվիտերի էջը
 Իսկոյի պաշտոնական Ինստագրամի էջը
 Իսկոն transfermarkt-ում
 Իսկոն soccerbase.com-ում
 Իսկոն WhoScored.com կայքում
 Իսկոն Ռեալ Մադրիդի պաշտոնական կայքում
 Իսկոն ՈՒԵՖԱ-ի պաշտոնական կայքում
 Իսկոն ՖԻՖԱ-ի պաշտոնական կայքում 

Ֆուտբոլի կիսապաշտպաններ
Իսպանացի ֆուտբոլիստներ
Իսպանիայի հավաքականի ֆուտբոլիստներ
Վալենսիայի ֆուտբոլիստներ
Մալագայի ֆուտբոլիստներ
Ռեալ Մադրիդի ֆուտբոլիստներ
2018 թվականի ֆուտբոլի աշխարհի առաջնության մասնակիցներ
Լա Լիգայի ֆուտբոլիստներ
Իսպանացի օլիմպիական մարզիկներ